**ОТЧЕТ за осъществената контролна дейност от РИОСВ**

**през месец август 2019 г.**

***Кратка обобщена информация за осъществената контролна дейност за месец август 2019 г. и резултати от извършената контролна дейност***

През месец август 2019 г. от експертите на 16-те регионални инспекции по околната среда и водите (РИОСВ) са извършени 1 783 проверки на 1 555 обекта. В рамките на осъществения контрол от РИОСВ са дадени 525 предписания за отстраняване на констатирани нарушения и предприемане на мерки.

За констатирани административни нарушения на Закона за опазване на околната среда (ЗООС) и специалните закони по опазване на околната среда са съставени 63 бр. актове (АУАН), от които 14 са за констатирано неизпълнение на дадени предписания. Издадени са 61 бр. наказателни постановления (НП), с които са наложени глоби и имуществени санкции на обща стойност 179 750 лв.

Наложени са и 13 бр. санкции по реда на чл. 69 от ЗООС – за констатирани наднормени замърсявания на компонентите на околната среда (води и въздух) на обща стойност 4 151,22 лв.

Постъпилите суми по наложени глоби и санкции са общо 146 906,69 лв.

За периода не са приложени принудителни административни мерки (ПАМ) за спиране/ограничаване на дейности/инсталации.

***Акценти от извършената месечна контролна и административно наказателна дейност***

* засилен контрол на емитерите на вредни вещества в атмосферния въздух;
* контрол на емитерите на отпадъчни води, заустващи в повърхностни водни обекти.

***Кратък анализ на постигнатите резултати в областта на опазване на околната среда от осъществената контролна дейност***

 Акцент в контролната дейност през месец август е засилен контрол на емитерите на вредни вещества в атмосферния въздух.

За неизвършени собствени периодични измервания на вредните вещества, изпускани в атмосферния въздух, от РИОСВ Бургас е наложена имуществена санкция, в размер на 200 лв., на „Артел“ ЕООД, от РИОСВ Благоевград е съставен АУАН на „Феникс Мениджмънт“ ЕООД, а от РИОСВ Велико Търново е наложена имуществена санкция, в размер на 100 лв., на „Форест-Н“ ЕООД.

От РИОСВ Варна са наложени две текущи месечни санкции (221 лв. и 212 лв.) на „Клас олио“ АД за замърсяване на атмосферния въздух с въглероден оксид от експлоатацията на парни котли и е наложена имуществена санкция, в размер на 7 000 лв., на „Агро Плант Инвест“ ЕООД за неспазване на нормата на общи емисии на летливи органични съединения.

От РИОСВ София е наложена имуществена санкция, в размер на 2 000 лв., на „Фарис Аквамарин“ ЕООД за неизграждане на вентилационна система.

За непредставяне на годишен отчет за оборудването, заредено с флуорирани парникови газове, са наложени имуществени санкции, всяка в размер на 1 000 лв., на „Кармес“ ООД (РИОСВ Пловдив) и на „Септона България“ АД (РИОСВ Русе).

Във връзка с постъпили сигнали за неприятни миризми в гр. Русе, от РИОСВ Русе са извършени проверки на производствените площадки на: „Монтюпе” ЕООД, „Топлофикация Русе” ЕАД и „Билбобул” ООД. Не са установени нарушения в технологичните процеси и емитиране на миризми извън площадките на обектите.

 Друг акцент през месеца е контрол на емитерите на отпадъчни води, заустващи в повърхностни водни обекти.

След подаден сигнал за побеляване на Уваджик дере, от РИОСВ Смолян е извършена проверка на МПП „Жълтуша“, с. Жълтуша, община Ардино. При огледа на място е установено, че източника на замърсяване на реката е спукана тръба при входа на локалното пречиствателно съоръжение за отпадъчни води. При проверката е установено, че тръбата е подменена и няма изтичане на непречистени отпадъчни води в реката.

За констатирано неизпълнение на условия от издаденото разрешително по реда на Закона за водите, от РИОСВ София е наложена имуществена санкция, в размер на 5 000 лв., на „Дънди Прешъс Металс Челопеч” ЕАД, от РИОСВ Бургас е съставен АУАН на община Поморие, а от РИОСВ Стара Загора е съставен АУАН на ЗП „Атанас Радев“ и е наложена имуществена санкция, в размер на 3 500 лв., на „ВиК“ ЕООД, гр. Ямбол.

За превишаване на определените индивидуални емисионни ограничения, са наложени текущи месечни санкции на: „Хелиос Милк” ЕООД -761 лв.; община Малко Търново-23 лв.; „ИФ Фаворит” ООД-54 лв.; „В и К” ЕАД, гр. Бургас-21 лв. и „Винекс Славянци” АД-18 лв. (от РИОСВ Бургас); „Алкомет“ АД-32 лв. (РИОСВ Шумен); „Драгажен флот-Истър“ АД-261,72 лв. (РИОСВ Велико Търново); „Теклас – България“ ЕАД-157 лв. (РИОСВ Хасково); „Пелтина” ООД-2 118 лв. (РИОСВ Плевен), а от РИОСВ Варна - еднократна санкция на „В и К-Варна“ ООД (269 лв.). За същото нарушение, от РИОСВ Стара Загора е наложена имуществена санкция, в размер на 2 200 лв., на „Мини Марица Изток“ ЕАД.

От РИОСВ Бургас е наложена имуществена санкция, в размер на 2 000 лв., на „Млечна промишленост Маноя“ ООД за неподдържане в техническа изправност на съоръженията на ЛПСОВ.

Осъществени са и планираните проверки на обектите с издадени разрешителни документи по реда на Закона за управление на отпадъците (ЗУО).

За неизпълнение на условия от издаденото разрешително по реда на ЗУО, от РИОСВ Благоевград и РИОСВ Перник са наложени по една имуществена санкция, в размер на 7 000 лв., всяка, съответно на „Пласт колект“ ООД и на „Венресурс“ ЕООД.

От РИОСВ София е наложена имуществена санкция на „Белкаро България” ЕООД - 5 000 лв. (за некласифициране на образуваните от дейността на дружеството отпадъци).

За неводене отчетност на отпадъците, от РИОСВ Стара Загора е съставен АУАН на „Сонитех“ ЕООД, от РИОСВ Русе е наложена имуществена санкция, в размер на 7 000 лв., на „Маклер Комерс“ ЕООД, а от РИОСВ Смолян е наложена имуществена санкция, в размер на 2 000 лв., на „Николови Лес 1“ ООД.

За извършване на дейности с отпадъци без наличие на разрешителен документ, издаден по реда на ЗУО, от РИОСВ Стара Загора е съставен АУАН на „Траш-Юнивърс“ ЕООД, от РИОСВ Плевен са глобени две физически лица в общ размер на 4 200 лв., от РИОСВ Пловдив са наложени имуществени санкции, всяка в размер на 7 000 лв., на „Рум Ауто – 81“ ЕООД и на „Стандарт – 2010“ ООД и физическо лице е глобено с 1 400 лв., а от РИОСВ Перник е наложена имуществена санкция, в размер на 7 000 лв., на „Стилиян-1“ ЕООД.

От РИОСВ Стара Загора е глобено физическо лице, в размер на 2 000 лв., за извършване на дейности с излезли от употреба моторни превозни средства без извършена регистрация по Търговския закон.

Във връзка с постановление на Районна прокуратура Благоевград, от РИОСВ Благоевград е извършена проверка на мостове и виадукти по трасе от АМ „Струма“ Лот 3.1 Благоевград – Крупник, участък 1 от Лот 3.1.1 от Пътен възел (ПВ) „Благоевград“ до ПВ „Благоевград – юг“, Лот 2 Дупница – Благоевград от ПВ „Кочериновово“ до ПВ „Благоевград“, както и на пътните съоръжения и прилежащите им територии. При проверката не е установено нерегламентирано замърсяване с отпадъци под мостовете и виадуктите.

За непредприемане на мерки за предотвратяване изхвърлянето на отпадъци на неразрешените за това места, с по 3 000 лв. са санкционирани кметовете на общините Сунгурларе и Карнобат (РИОСВ Бургас), Асеновград (РИОСВ Пловдив) и Общинско предприятие „Чистота и строителство“, гр. Бяла Слатина (РИОСВ Враца), а на зам.-кмета на община Белоградчик е съставен АУАН (РИОСВ Монтана).

За допуснато нерегламентирано запалване на неопасни отпадъци, са наложени имуществени санкции, всяка в размер на 1 400 лв. от РИОСВ Бургас - на общините Средец и Айтос, а от РИОСВ Велико Търново – на Общинско предприятие „Чистота – Свищов“.

За неизпълнение на условия от комплексното разрешително, от РИОСВ Пловдив и РИОСВ Перник са съставени АУАН съответно на община Пловдив и на „Топлофикация Перник“ АД, а от РИОСВ Стара Загора са наложени четири имуществени санкции, в общ размер на 45 500 лв., на „Брикел“ ЕАД.

През месеца е осъществен и контрол във връзка с опазването на защитените видове.

От РИОСВ Пловдив е съставен АУАН на физическо лице за неправомерно отглеждане на екземпляри от вид „Обикновена блатна костенурка“ и три физически лица са глобени с по 100 лв. за неизвършена регистрация за придобитите от тях екземпляри от защитени видове.

В РИОСВ Смолян са получени 15 сигнала за нападение на кафява мечка над селскостопанско имущество и домашни животни в: с. Полковник Серафимово (1 бр.) и с. Кутела (2 бр.), община Смолян; с. Триград (3 бр.), община Девин; с. Дебеляново (2 бр.), с. Сливка (2 бр.), с. Гълъбово (1 бр.) и с. Глогино (1 бр.), община Баните; с. Буйново (1 бр.), община Борино; с. Дишлийци (1 бр.), община Мадан и с. Белица (1 бр.), община Лъки. При извършените проверки е установено, че всички щети са нанесени от кафява мечка.

За установено наличие в билкозаготвителни пунктове на количества билки в нарушение на издадените по реда на Закона за лечебните растения позволителни, от РИОСВ Плевен са съставени АУАН на две физически лица и от РИОСВ Русе е наложена имуществена санкция, в размер на 1 500 лв., на „Херба 2012” ЕООД, а от РИОСВ Шумен с 250 лв. е глобено физическо лице за организиране на билкозаготвителен пункт без издадени позволителни.

От РИОСВ Пловдив е извършено заснемане и паспортизиране на 39 вековни дървета, разположени в землищата на селата Долнослав, Дълбок Извор, Трилистник, Войсил, Бегово, Чоба и Чехларе.

От РИОСВ Бургас са глобени две физически лица, с по 100 лв., а на „Л. Лим“ ООД е наложена имуществена санкция, в размер на 1 000 лв., за неправомерно разполагане на каравани в границите на Природна забележителност (ПЗ) „Пясъчни дюни между къмпингите „Златна рибка и „Градина“. От инспекцията е наложена имуществена санкция, в размер на 100 лв., на „Рони 50-51“ ЕООД за неправомерно разчистване от храстова растителност от терен и обособяване на черен път за връзка с морския плаж в границите на Защитена местност „Колокита“ и две физически лица са глобени с по 500 лв. за неправомерно насипване на земни и скални маси в имоти в границите на ПЗ „Нос Червенка“.

От РИОСВ Варна е съставен АУАН на физическо лице (извършване на търговска дейност в границите на Резерват „Калиакра“) и са наложени глоби (по 50 лв. всяка) на две физически лица (за паркиране на лодки на плажната ивица в границите на Резерват „Калиакра).

От РИОСВ Бургас е наложена имуществена санкция, в размер на 5 000 лв., на „ВРОМОС.КОМ“ ЕООД, за не изпълняване на задължения по реда на Глава VI от ЗООС.

***Ефект спрямо околната среда, бизнеса и обществеността***

Закрити са складове за съхранение на негодни препарати за растителна защита в гр. Средец и на територията на община Лозница.

Почистени от отпадъци са терени в с. Върбово, община Харманли и в с. Горски извор, община Димитровград.

Подменени са ръкавни филтри на две изпускателни устройства към мелници в преработвателно предприятие в с. Михалково, стопанисвано от „Ватия холдинг“ АД

Екземпляри от видовете „Бял щъркел“, „Керкенез“, „Чухал“, „Ястреб“, „Черен бързолет“, „Авлига“, „Обикновен мишелов“, „Белоглав лешояд“, „Осояд“, „Гларус“, „Малка бяла чапла“, „Малък ястреб“ и „Зелен пчелояд“ са настанени в Центъра за размножаване и рехабилитация на редки видове на СНЦ „Зелени Балкани” в гр. Стара Загора, два екземпляра от вида „Бял щъркел“ и един от вида „Голям ястреб“ са предоставени на РИМ Русе за препариране, а един бял щъркел и две костенурки са освободени в подходящи за вида местообитания.